Document ID: 32001D0598

Kommissionens beslutning
af 11. juli 2001
om ændring af beslutning 94/984/EF om dyresundhedsmæssige betingelser og udstedelse af sundhedscertifikat ved indførsel af fersk fjerkrækød fra visse tredjelande og om ophævelse af beslutning 96/181/EF, 96/387/EF, 96/712/EF og 97/593/EF
(meddelt under nummer K(2001) 1841)
(EØS-relevant tekst)
(2001/598/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød(1), senest ændret ved akten vedrørende Østrigs, Finlands og Sveriges tiltrædelse, særlig artikel 14, litra B, nr. 1, litra c),
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(2), senest ændret ved direktiv 1999/89/EF(3), særlig artikel 11 og 12, og
ud fra følgende betragtninger:
(1) Ved Kommissionens beslutning 94/984/EF(4), senest ændret ved belsutning 2000/352/EF(5), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk fjerkrækød fra visse tredjelande. Der fastlægges et certifikat A og et certifikat B. Spørgsmålet om, hvilket et af dem der skal anvendes, afhænger af Newcastle disease-situationen i det pågældende land.
(2) På grundlag af et kontrolbesøg, som Kommissionens tjenestegrene aflagde i Thailand i december 1999 for at se på Newcastle disease-situationen, og yderligere oplysninger modtaget fra Thailand for nylig kan det konkluderes, at sygdomssituationen i landet er blevet bedre. Thailand kan nu opfylde kravene i certifikat A i beslutning 94/984/EF.
(3) Resultaterne af et kontrolbesøg i Tunesien i oktober 2000 og de garantier, som landet har givet, viser, at Tunesien kan opfylde kravene i certifikat A i beslutning 94/984/EF og derfor kan optages på listen i samme beslutning.
(4) I oktober 2000 aflagde Kommissionens tjenestegrene et kontrolbesøg i Brasilien for at vurdere dyresundhedssituationen i fire nye regioner, og på grundlag af resultaterne af denne kontrol kan Brasilien regionaliseres yderligere.
(5) Tjekkiet, Israel og Schweiz er ikke fri for Newcastle disease. Disse lande anvender imidlertid foranstaltninger til bekæmpelse af Newcastle disease, som mindst svarer til foranstaltningerne i Rådets direktiv 92/66/EØF(6), senest ændret ved akten vedrørende Østrigs, Finlands og Sveriges tiltrædelse. Deres sygdomsbekæmpelsesforanstaltninger kan nu tages i betragtning i forbindelse med udstedelsen af sundhedscertifikat, og beslutning 96/181/EF(7), 96/387/EF(8) og 97/593/EF(9) om dyresundhedsmæssige betingelser og udstedelelse af sundhedscertifikat ved indførsel af fersk Fjerkrækød fra disse lande kan derfor ophæves.
(6) Kroatien havde kun tilladelse til at eksportere fersk kød fra bestemte dele af sit område. Der blev aflagt kontrolbesøg i september/oktober 1997 og oktober 2000, der viste, at der ikke længere er behov for regionalisering.
(7) Ved Kommissionens kontrolbesøg på Madagaskar i 1997 blev der afsløret alvorlige mangler ved veterinærtjenesternes struktur og deres kontrol og udstedelse af certifikater. Derfor blev importen af visse animalske produkter fra Madagaskar til EF suspenderet ved Kommissionens beslutning 97/517/EF(10). Madagaskar bør nu slettes af listen over tredjelande, der er bemyndiget til at eksportere fersk fjerkrækød til EF, indtil der kan gives tilstrækkelige garantier til, at forbuddet kan ophæves.
(8) Rådets direktiv 93/119/EF af 22. december 1993 om beskyttelse af dyr på slagte- eller aflivningstidspunktet(11) bør tages i betragtning ved fastsættelsen af betingelserne for import af fersk fjerkrækød fra tredjelande.
(9) Bestemmelserne i Kommissionens beslutning 96/712/EF af 28. november 1996 om modeller til sundhedserklæring og sundhedsmærker ved indførsel af fersk fjerkrækød fra tredjelande(12) bør medtages i dyresundhedscertifikatet for at opnå større klarhed og lette udstedelsen heraf, og beslutning 76/712/EF kan dermed ophæves.
(10) Rådets beslutning 95/411/EF af 22. juni 1995 om fastsættelse af regler for mikrobiologis undersøgelse for salmonella af stikprøver, der skal foretages af fersk fjerkrækød bestemt til Finland og Sverige(13), ændret ved beslutning 98/227/EF(14), bør tages i betragtning i forbindelse med eksport af fersk fjerkrækød til disse lande.
(11) Medlemsstater, der har status som fri for Newcastle disease, har ved import af fjerkrækød ikke behov for garantier med hensyn til vaccination mod Newcastle disease, efter at vaccinekriterierne er harmoniseret ved Kommissionens beslutning 93/152/EØF(15), og endvidere har Irland og regionen Nordirland i Det Forenede Kongerige ændret status med hensyn til Newcastle disease, så det er derfor nødvendigt at ændre certifikaterne i beslutning 94/984/EF.
(12) For at tage hensyn til ovennævnte ændringer og af klarhedshensyn bør bilag I og II til beslutning 94/984/EF affattes som angivet i bilag I og II til nærværende beslutning.
(13) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Artikel 1 i beslutning 94/984/EF bliver herefter stk. 1, og følgende indsættes som stk. 2: "2. Fersk fjerkrækød, der skal sendes til EF, og som opfylder kravene i denne beslutning, skal mærkes med et sundhedsmærke, der svarer til kriterierne i bilag III."
Artikel 2
1. Bilag I og II til beslutning 94/984/EF affattes som angivet i bilag I og II til nærværende beslutning.
2. Bilag III til denne beslutning indsættes som bilag III til beslutning 94/984/EF.
Artikel 3
Kommissionens beslutning 96/181/EF, 96/387/EF, 96/712/EF og 97/593/EF ophæves.
Artikel 4
Denne beslutning gælder for fersk fjerkrækød, som der udstedes certifikat for fra den 1. september 2001.
Artikel 5
Denne beslutning er rettet til medlemsstaterne.
Udfærdiget i Bruxelles, den 11. juli 2001.

Labels: 0
3
17
5